b'\n_START_ARTICLE_\nOperacija Cerberus\n_START_SECTION_\nDogodki pred operacijo\n_START_PARAGRAPH_\nV bitki za Atlantik so Nemci poleg podmornic uporabljali tudi bojne kri\xc5\xbearke. Najve\xc4\x8djo vlogo v tej bitki so odigrale tri kri\xc5\xbearke:  Scharnhorst, Gneisenau in Prinz Eugen. Njihova glavno opori\xc5\xa1\xc4\x8de je bilo Brest v okupirani Franciji. 22. marca 1941 sta se po uspe\xc5\xa1nem lovu tam zasidrali  Scharnhorst in Gneisenau. Ladji sta bili po ve\xc4\x8dmese\xc4\x8dnih bojih na Atlantiku potrebni temeljite prenove. Dva meseca pozneje se jima je pridru\xc5\xbeila \xc5\xa1e kri\xc5\xbearka Prinz Eugen, ki se je morala zaradi po\xc5\xa1kodbe vijaka in drugih okvar vrniti iz lova na Atlantiku, ne da bi potopila eno samo zavezni\xc5\xa1ko ladjo. Kmalu po prihodu ladij so Britanci na pristani\xc5\xa1\xc4\x8de izvedli silovit bombni napad, vendar brez uspeha saj so ladje ostale nepo\xc5\xa1kodovane. Nekaj dni pozneje so napad ponovili in uspe\xc5\xa1no torpedirali ladjo Gneisenau. To so nato premestili v suhi dok na popravilo. Med popravilom je pri\xc5\xa1lo do ponovnega napada v katerem je ladja utrpela \xc5\xa1e huj\xc5\xa1e po\xc5\xa1kodbe. Bombe so zadele tudi kri\xc5\xbearko Prinz Eugen, ena izmed njih je priletela v operativni center ladje. Po \xc5\xa1tevilnih bombnih napadih so bile ladje tako hudo po\xc5\xa1kodovane, da so potrebovale popravilo v Nem\xc4\x8diji. V ta namen je poveljstvo izdelalo na\xc4\x8drt za preboj v Nem\xc4\x8dijo skozi dobro zastra\xc5\xbeen Rokavski preliv. Na\xc4\x8drt je bil tako drzen in na meji mogo\xc4\x8dega da ga je moral odobriti sam Hitler. Operacija je dobila ime Cerberus po mitolo\xc5\xa1ki \xc5\xbeivali iz gr\xc5\xa1kih bajk, za\xc4\x8dela pa naj bi se 11. februarja 1942 v ve\xc4\x8dernem mraku._NEWLINE_Britanci so preboj nem\xc5\xa1kih ladij pri\xc4\x8dakovali vendar so se na njihov prihod zelo slabo pripravili. Na razpolago so imeli tri zastarele podmornice, 10 torpednih \xc4\x8dolnov in 6 zastarelih ru\xc5\xa1ilcev. Letal so sicer imeli dovolj vendar piloti niso imeli izku\xc5\xa1enj v napadih na odprtem morju. Ve\xc4\x8dina britanskega ladjevja je bila v tistem \xc4\x8dasu na severu Velike Britanije kjer so morale biti pripravljene za morebitno izplutje nem\xc5\xa1ke bojne ladje Tirpitz. Imeli pa so tudi stra\xc5\xa1ansko nesre\xc4\x8do saj se jim je na dan nem\xc5\xa1kega prodora pokvaril radar, tako da niso morali opaziti ladij, ki so zapustile Brest.\n_START_SECTION_\nOperacija se za\xc4\x8dne\n_START_PARAGRAPH_\nOperacija  Cerberus se za\xc4\x8dne 11. februarja 1942 ob 22.30 zve\xc4\x8der ko nem\xc5\xa1ke ladje  Scharnhorst, Gneisenau in Prinz Eugen v spremstvu \xc5\xa1estih ru\xc5\xa1ilcev in treh torpednih \xc4\x8dolnov zapustijo francosko pristani\xc5\xa1\xc4\x8de Brest. Na svoji poti skozi Rokavski preliv ladjevju poleg ru\xc5\xa1ilcev za\xc5\xa1\xc4\x8dito nudi tudi 40 torpednih \xc4\x8dolnov in nem\xc5\xa1ko letalstvo. Nem\xc5\xa1ko ladjevje dvanajst ur pluje neodkrito nato pa ga naslednje jutro v bli\xc5\xbeini Le Touqueta ob francoski obali odkrije pilot britanskega letala Spitfire. \xc5\xa0ele ko so je britansko letalo vrnilo v opori\xc5\xa1\xc4\x8de so Britanci ugotovili kaj se dogaja, zato so ob 11.30 spro\xc5\xbeili preplah. V tistem trenutku so bili Nemci \xc5\xbee v bli\xc5\xbeini kraja Calais, na podro\xc4\x8dju delovanja britanskega obalnega topni\xc5\xa1tva. Ker je topni\xc5\xa1tvo sporo\xc4\x8dilo o bli\xc5\xbeajo\xc4\x8dih se ladjah dobilo prepozno so njihove granate zamanj poizku\xc5\xa1ale dose\xc4\x8di nem\xc5\xa1ke ladje. Medtem pa so ladjevje napadli tudi torpedni \xc4\x8dolni. Ker se ti niso mogli prebiti skozi za\xc5\xa1\xc4\x8ditni pas ru\xc5\xa1ilcev in nem\xc5\xa1kih torpednih \xc4\x8dolnov, so svoja torpeda izstrelili iz velike razdalje, tako, da so se jim Nemci zlahka izognili. Napad je nato nadaljevala motorna topnja\xc4\x8da iz Ramsgata, ki pa zaradi svoje majhne hitrosti sploh ni mogla dohiteti nem\xc5\xa1kih ladij._NEWLINE_Nekoliko pozneje se je nem\xc5\xa1kemu ladjevju pribli\xc5\xbealo \xc5\xa1est torpednih letal Swordfish, med poizkusom torpediranjem so bila vsa letala zaradi gostega protiletalskega ognja sestreljena. Sledila sta \xc5\xa1e dva zra\xc4\x8dna napada letal Beaufort, ki pa prav tako nista bila uspe\xc5\xa1na. Napada na nem\xc5\xa1ke ladje so se udele\xc5\xbeili tudi britanski ru\xc5\xa1ilci, eden izmed njih HMS Worcester se je nem\xc5\xa1ki ladji  Gneisenau pribli\xc5\xbeal na 2500 metrov. Ta je bil v kratkem spopadu te\xc5\xbeje po\xc5\xa1kodovan vendar mu je do ve\xc4\x8dera uspelo dose\xc4\x8di doma\xc4\x8de pristani\xc5\xa1\xc4\x8de._NEWLINE_Napadi letal na nem\xc5\xa1ko eskadro, ki se je prebijala skozi Rokavski preliv so se nadaljevali tudi popoldne. V napadih je sodelovalo ve\xc4\x8d kot 250 letal, mnoga letala zaradi nizkih oblakov niso odkrila cilja in so se vrnila na svoja letali\xc5\xa1\xc4\x8da. Tista letala, ki pa so odkrila nem\xc5\xa1ke ladje pa niso zadela svojih ciljev. Do sedaj so imeli Nemci neverjetno sre\xc4\x8do, vendar ta ni trajala ve\xc4\x8d dolgo. V bli\xc5\xbeini Walcherena je  Scharnhorst naletela na mino zaradi \xc4\x8desar se je ladja morala za\xc4\x8dasno ustaviti. Med nena\xc4\x8drtovanim postankom se je viceadmiral Ciliax z na\xc4\x8delnikom svojega \xc5\xa1taba prekrcal na enega izmed ru\xc5\xa1ilcev, ki so spremljali ladje. Ob 19.55 se je nekaj podobnega zgodilo tudi ladji  Gneisenau. Njena hitrost se je ob\xc4\x8dutno zmanj\xc5\xa1ala, ko pa je bila \xc5\xa1koda popravljena je ladja nemoteno nadaljevala svojo pot proti Nem\xc4\x8diji. Nekaj ur kasneje je skoraj na istem kraju kot  Gneisenau,  Scharnhorst ponovno naletela na mino. Ta po\xc5\xa1kodba je bila dosti huj\xc5\xa1a od prej\xc5\xa1ne. Ladja se je skoraj celo uro nemo\xc4\x8dno vrtela v krogu, ko pa so te\xc5\xbeavo odpravili je z zmanj\xc5\xa1ano hitrostjo nadaljevala svojo pot. To je bila zadnja nev\xc5\xa1e\xc4\x8dnost nem\xc5\xa1kega ladjevja pri preboju skozi Rokavski preliv, operacija Cerberus je bila tako kon\xc4\x8dana.\n_START_SECTION_\nDogodki po operaciji\n_START_PARAGRAPH_\nKri\xc5\xbearka Prinz Eugen je dan po operaciji sre\xc4\x8dno prispela v Wilhelmshaven,  Gneisenau in  Scharnhorst pa sta se nekoliko pozneje zasidrali v ustju reke Labe pred vhodom v Hamburg. Operacija, ki se je sre\xc4\x8dno kon\xc4\x8dala je presenetila tako Britance kot Nemce saj ne eni ne drugi niso pri\xc4\x8dakovali takega razpleta. Preboj skozi Rokavski preliv je \xc5\xa1e posebej mo\xc4\x8den vtis naredil na britansko javnost, ki ga je primerjala z napadom \xc5\xa1panske armade v 17. stoletju. \xc4\x8ceprav je prodor vrgel slabo lu\xc4\x8d na britansko mornarico in letalstvo je imel ta dogodek za zaveznike tudi svojo svetlo plat. Po tem dogodku namre\xc4\x8d Nemci na Atlantiku niso imeli ve\xc4\x8d omembe vrednih bojnih ladij, s katerimi bi lahko ogro\xc5\xbeali zavezni\xc5\xa1ke konvoje, in tako je ostalo vse do konca vojne. Nem\xc5\xa1kim kri\xc5\xbearkam se nikoli ve\xc4\x8d ni uspelo prebiti na Atlantik, svojo usodo so do\xc4\x8dakale v vodah okoli Norve\xc5\xa1ke ali pa kot poizkusne ladje po koncu vojne.'